**TEHNIČNI OPIS STORITVE VAROVANJA LJUDI IN PREMOŽENJA v ORTOPEDSKI BOLNIŠNICI VALDOLTRA (v nadaljevanju: naročnik)**

Predmet razpisa je izvajanje storitev varovanja ljudi in premoženja naročnika na lokaciji Jadranska cesta 31, 6280 Ankaran (v nadaljevanju varovano območje), in sicer:

varnostne (receptorske) službe,

intervencijske službe,

upravljanje z varnostnimi sistemi naročnika in izvajanje protivlomnega varovanja

(v nadaljevanju: področja varovanja).

Izvajalec zagotavlja vsa področja varovanja opredeljena v tehničnih zahtevah javnega naročila, vse dni v letu pod enakimi pogoji.

Osebe izvajalca, zaposlene za izvajanje zgoraj omenjenih nalog morajo biti na delovnem mestu urejene in oblečene v uniformo izvajalca ter morajo imeti vidno oznako z imenom in priimkom in službeno izkaznico v skladu z Zakonom o zasebnem zavarovanju (ZZasV-1).

Vsi delavci izvajalca, ki bodo izvajali naloge varovanja na lokaciji naročnika morajo pri izvajanju storitev varovanja ljudi in premoženja upoštevati načela zaupnosti podatkov naročnika in varstva osebnih podatkov (zaposlenih, pacientov idr.) ter izvajati ukrepe za varstvo teh podatkov skladno z navodili naročnika.

Izvajalec zagotavlja, da imajo varnostniki - receptorji ter izvajalci intervencijske službe, ki bodo delovali na delovišču naročnika ustrezno in veljavno licenco za varovanje ljudi in premoženja ter najmanj enega zaposlenega z veljavno licenco za upravljanje z varnostno-nadzornim centrom (VNC) ter načrtovanja in izvajanja sistemov tehničnega varovanja.

1. **VARNOSTNA (RECEPTORSKA) SLUŽBA**

Neprekinjena varnostna (receptorska) služba se opravlja na celotnem območju naročnika vsak dan 24 ur, vse dni v letu, kar vključuje:

* + upravljanje z varnostnimi sistemi naročnika,
  + varovanje objektov, oseb in premoženja,
  + storitev varnostnika – receptorja.

**Delo varnostnika – receptorja obsega:**

1. **Upravljanje z varnostnimi sistemi naročnika**

Izvajalec se zavezuje upravljati z vsemi obstoječimi in prihodnjimi varnostnimi sistemi naročnika v skladu z navodili.

Obstoječi varnostni sistemi naročnika in naloge varnostnika-receptorja so:

***Sistem javljanja požara***

* + nadzorovanje požarne centrale naročnika ter ukrepanje ob požarnem alarmu v skladu z navodili naročnika (začetno gašenje, pomoč pri evakuaciji, ipd.) usmerjanje intervencijske ekipe ter vodenje evidence o sproženih požarnih alarmih.

***Sistem javljanja hladne verige***

* + obveščanje odgovorne osebe bolnišnice v primeru alarma sistema hladne verige v skladu z navodili naročnika ter vodenje evidence.

***Sistem javljanja v primeru okvare dvigala***

* sprejemanje klicev iz dvigal v primeru okvare dvigala in takojšnje obveščanje osebe tehničnih služb v skladu z navodili naročnika ter vodenje evidence*.*

1. **Naloge varovanje in varnostnika - receptorja:**
   * preprečevanje vseh dejanj, ki niso v skladu z varstvom javnega reda in miru;
   * izvajanje ukrepov v zvezi z varnostnimi dogodki na varovanem območju naročnika s takojšnim odzivnim časom in v roku 24 ur podajanje pisnega poročila naročniku o morebitni kršitvi;
   * delo skladno z veljavnimi predpisi (pravilniki, standardi, tehničnimi soglasji), tehničnimi navodili, priporočili, normativi, ki veljajo za področje varovanja, standardi kakovosti naročnika in skladno s Hišnim redom naročnika;
   * opravljanje nadzora nad osebami, ki se nahajajo na območju naročnika ter vzdrževanja reda v skladu s pravili stroke;
   * odziv na klic zaposlenih , v primeru: neupoštevanja Hišnega reda naročnika s strani zaposlenih, pacientov, obiskovalcev ali katerih koli drugih prisotnih oseb v objektih in okolici naročnika; fizične ogroženosti (fizično in psihično nasilje s strani tretjih oseb); v primeru požara ali eksplozije na objektu (pomoč pri gašenju, evakuaciji in ostalih aktivnosti v času požara in po požaru); v primeru vloma in tatvin (pomoč in sodelovanje s policijo);
   * upravljanje s parkirnimi zapornicami naročnika (zapornice na vhodu v bolnišnico in po potrebi parkirišča za zaposlene) v skladu z navodili naročnika;
   * informiranje pacientov in obiskovalcev o lokaciji posameznih objektov oz. ambulant;
   * sprejemanje in posredovanje telefonskih klicev po navodilih naročnika;
   * dajanje splošnih informacij obiskovalcem, pacientom, poslovnim partnerjem in servisnim službam v skladu z navodili naročnika;
   * izdajanje/sprejemanje in varovanje ključev bolnišničnih prostorov v skladu z navodili naročnika in vodenje evidence;
   * nadzorovanje prometa vozil na varovanem območju v skladu z navodili naročnika ter vodenje evidence;
   * evidentiranje izhodov pacientov z ali brez potrdil lečečih zdravnikov;
   * naročanje in evidentiranje taksi vozil (prevozov) v skladu z navodili naročnika;
   * izdajanje ključev službenih vozil ter evidentiranje odhodov/prihodov;
   * izdajanje in prevzemanje mobilnih/prenosnih službenih telefonov po navodilu naročnika;
   * po potrebi evidentiranje prihodov na delo in odhodov z dela zaposlenih v skladu z navodili naročnika;
   * izobešanje zastav po navodilu naročnika;
   * sklicevanje delavcev bolnišnice, ki so v stanju pripravljenosti na domu na podlagi zahteve dežurne ekipe;
   * vodenje knjige poročil varnostnika, ki ga bo dnevno posredoval v pregled pooblaščeni osebi naročnika. Vse ugotovljene nepravilnosti sporoča pisno in jih vpiše v dnevnik izvajanja storitev. Če ugotovi večjo nepravilnost mora o tem takoj obvestiti pooblaščeno osebo naročnika oz. dežurnega zdravnika oz. dežurno medicinsko sestro;
   * zaklepanje in odklepanje vhodnih vrat v bolnišničnih objektih v skladu z navodili naročnika;
   * izvajanje rednih obhodov in opazovanje varovanega območja, pri nočnih obhodih objektov naročnika tudi preverjanje ali so vrata in okna v bolnišničnih objektih zaprta, prostori zaklenjeni, luči ugasnjene, stanje na obeh parkiriščih in okolica naročnika brez posebnosti (na obhodih preverja, da zaposleni, obiskovalci in pacienti upoštevajo Hišni red ter se ne zadržujejo v prostorih, kjer to ni dovoljeno);
   * izvajanje drugih nalog v skladu z navodili naročnika.

Izvajalec se zavezuje:

* enkrat mesečno pripraviti poročilo o dogodkih, ki niso opredeljeni kot izredni dogodki, za katere se zahteva poročanje v roku 24 ur, in ga dostavi pooblaščeni osebi naročnika po elektronski pošti;
* poskrbeti za izvedbo uvajanja novega varnostnika – receptorja v trajanju najmanj enega tedna in s pisnim poročilom o uspešno zaključenem uvajanju seznaniti pooblaščeno osebo naročnika;
* poskrbeti, da novega varnostnika pred pričetkom dela predstavi pooblaščeni osebi naročnika, ter ji hkrati predloži ustrezne veljavne dokumente;
* izvajati notranji nadzor nad delom lastnega varnostnega osebja;
* skrbeti za stalno izobraževanje in usposabljanje varnostnega osebja.

1. **INTERVENCIJSKA SLUŽBA**

Izvajalec zagotovi prihod interventa oz. intervencijske skupine v naslednjih situacijah:

* + ob neupoštevanju reda in Hišnega reda naročnika s strani zaposlenih, pacientov, obiskovalcev ali drugih prisotnih oseb naročnika, ob fizični ogroženosti zaposlenih, pacientov, obiskovalcev ali drugih prisotnih oseb v bolnišnici,
  + ob požaru na objektu (zaradi pomoči pri gašenju, evakuaciji in ostalih aktivnosti v času požara in po požaru),
  + v primeru vloma in tatvin
  + v primeru sprožitvi alarma bolnišnične lekarne,
  + v ostalih situacijah za katere naročnik presodi, da je potreben prihod intervencijske skupine,
  + za čas rednega nočnega obhoda varnostnika: zagotovljena morata biti vsaj dva redna kontrolna nočna obhoda varnostnika po navodilu naročnika, ki ga na delovnem mestu za čas obhoda nadomesti varnostnik intervent, ki mora izvajati vse naloge varnostne službe na vratarnici.

Prihod interventa se zagotovi v roku največ 15 minut od klica oz. poziva.

V primeru izrednega varnostnega dogodka izvajalec v roku 24 ur pripravi in naročniku poroča o izrednem dogodku v skladu z navodili naročnika.

**Izvajalec bo:**

* zagotovil stalno pripravljenost varnostnika interventa za sprejem signalov vseh varnostnih sistemov naročnika in takojšnje posredovanje;
* zagotovil posredovanje ob sprožitvi signala varnostnega sistema naročnika, ter zagotovil, da bo posredovanje imelo prednost pred vsemi drugimi dejavnostmi, ki jih opravlja izvajalec tako, da intervencijska skupina ob sprejemu signala varnostnega sistema naročnika opravi posredovanje v najkrajšem možnem času (max 15 minut), razen v primeru višje sile.

**3. PROTIVLOMNO VAROVANJE**

Izvajalec je dolžan zagotoviti stalno pripravljenost za detekcijo alarma in intervencijo v času, ko je alarmni sistem vklopljen.

***Sistem varovanja bolnišnične lekarne naročnika***

* + Izvajalec je dolžan vzpostaviti povezavo varovanja bolnišnične lekarne na varnostno nadzorni center (VNC) ob primopredaji/prevzemu varnostne službe ter naročniku predložiti pisno potrdilo o vzpostavitvi varovanja bolnišnične lekarne z VNC. Izvajalec zagotavlja protivlomno varovanje bolnišnične lekarne 24 ur dnevno, vse dni v letu.

Izvajalec se zavezuje, da bo:

* zagotovil stalno pripravljenost za sprejem alarmnega signala bolnišnične lekarne in posredovanje v času, ko so alarmno tehnične naprave vezane na VNC;
* imelo posredovanje ob sprožitvi alarma lekarne prednost pred vsemi drugimi dejavnostmi, ki jih opravlja izvajalec tako, da intervencijska skupina ob sprejemu alarmnega signala opravi posredovanje v najkrajšem možnem času (prihod na objekt max. 15 min), razen v primeru višje sile (naravna nesreča, prometna nesreča ipd.);
* v primeru suma kaznivega dejanja takoj po zapaženem dogodku obvesti odgovorne osebe pri naročniku v skladu z navodili naročnika;
* v primeru odkritja tehnične napake na alarmnem sistemu takoj obvesti odgovorne osebe pri naročniku v skladu z navodili naročnika;
* v primeru nedosegljivosti oseb, ki so naveden v navodilu naročnika, tehnična služba izvajalca pa ne more napake odpraviti, takoj organizira dodatno fizično varovanje prostorov lekarne do odprave napake;
* v celoti prevzel odgovornost za storjeno škodo na in v varovanem objektu v primeru neustrezne intervencije;
* v celoti prevzel odgovornost glede prenosa signala od varovanega objekta v VNC,
* redno oddajal poročila za pretekli mesec, do 15 v tekočem mesecu.

**Ostale zahteve naročnika**

* Izbrani izvajalec je dolžan v roku 3 mesecev od podpisa pogodbe naročniku predložiti predlog Načrta varovanja, ki ga mora naročnik v roku 30 dni od prejema potrditi oz. zavrniti;
* Izvajalec po potrebi naročniku predlaga dopolnitve in spremembe Načrta varovanja;
* Izvajalec mora naročniku predložiti dokazilo o zavarovanju dejavnosti za zavarovanje pred odgovornostjo za škodo, ki bi utegnila nastati naročniku varnostnih storitev ali tretji osebi v zvezi z opravljanjem zasebnega varovanja v skladu z ZZasV-1.